Izziņa par atzinumos sniegtajiem iebildumiem

|  |
| --- |
| **Ministru kabineta noteikumu projektam “Akcīzes preču pārvietošanas paziņojuma aizpildīšanas un iesniegšanas kārtība uz autoceļa izveidotajā robežšķērsošanas vietā”** |

(dokumenta veids un nosaukums)

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |  |  |
| --- | --- | --- | --- |
| Datums | Elektroniskā saskaņošana 18.06.2019 | | |
|  |
| Saskaņošanas dalībnieki | Sandra Vīgante, Tieslietu ministrija  Māra Bērziņa, Vides aizsardzības un reģionālās attīstības ministrija  Linda Reiniņa, Ārlietu ministrija  Ineta Vula, Satiksmes ministrija  Karīna Zagoskina, Iekšlietu ministrija | | |
| Saskaņošanas dalībnieki izskatīja šādu ministriju (citu institūciju) iebildumus | | Tieslietu ministrijas, Vides aizsardzības un reģionālās attīstības ministrijas un Ārlietu ministrijas |  |
|  | |  | |
|  | |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā | |  | |
|  | |  | |

**II. Jautājumi, par kuriem saskaņošanā vienošanās ir panākta**

|  |  |  |  |  |  |  |
| --- | --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | | Projekta attiecīgā punkta (panta) galīgā redakcija |
| 1. |  | | **Tieslietu ministrija:**  **(05.06.2019.)**  1. Projekts ir izdots saskaņā ar Muitas likuma 6. panta 19. punktu (**"Ministru kabineta kompetence muitas lietās"**), kas paredz, ka Ministru kabinets noteic kārtību, kādā uz autoceļa izveidotajā robežšķērsošanas vietā aizpilda un iesniedz akcīzes preču pārvietošanas paziņojumu (turpmāk – paziņojums) par atsevišķām akcīzes precēm, kuras fiziskā persona pārvieto personīgajā bagāžā, kas par tādu uzskatāma Padomes 2009. gada 16. novembra Regulas (EK) Nr. 1186/2009, ar kuru izveido Kopienas sistēmu atbrīvojumiem no muitas nodokļiem, (turpmāk – regula Nr. 1186/2009) 41. panta izpratnē, kā arī par komerciālajā mehāniskajā transportlīdzeklī esošās degvielas apjomu, kas nepieciešams transportlīdzekļa darbības nodrošināšanai. Konkrētais deleģējums Ministru kabinetam noteikts ar 2018. gada 7. jūnija grozījumiem Muitas likumā, kuri stājās spēkā 2018. gada 5. jūlijā. Pirms minētajiem grozījumiem saskaņā ar Muitas likuma 14. panta otrās daļas 1. punktu (**"Muitas kontrole"**) Ministru kabinets bija pilnvarots noteikt kārtību, kādā uz autoceļa izveidotajā robežšķērsošanas vietā muitas amatpersona vai Valsts robežsardzes amatpersona kontrolē atsevišķas akcīzes preces, kuras fiziskā persona pārvieto personīgajā bagāžā, kas par tādu uzskatāma regulas Nr. 1186/2009 41. panta izpratnē, un komerciālajā mehāniskajā transportlīdzeklī esošās degvielas apjomu, kas nepieciešams transportlīdzekļa darbības nodrošināšanai. Pamatojoties uz minēto deleģējumu, tika izdoti šobrīd spēkā esošie Ministru kabineta 2017. gada 3. janvāra noteikumi Nr. 21 "Kārtība, kādā uz autoceļa izveidotajā robežšķērsošanas vietā kontrolē atsevišķas akcīzes preces un komerciālajā mehāniskajā transportlīdzeklī esošās degvielas apjomu, kas nepieciešams transportlīdzekļa darbības nodrošināšanai" (turpmāk – noteikumi Nr. 21). Kā izriet no 2018. gada 7. jūnijā pieņemto grozījumu Muitas likumā sākotnējā novērtēšanas ziņojumā (anotācijā) norādītā, tad deleģējuma iekļaušana Muitas likuma 6. pantā pie vispārējiem deleģējumiem, izslēdzot šā likuma 14. panta otrās daļas 1. punktu, skaidrojama tādējādi, ka noteikumi Nr. 21 pēc būtības neregulē normas, kas skar muitas kontroles jautājumus, bet nosaka kārtību, kādā aizpilda un iesniedz akcīzes preču pārvietošanas paziņojumu par atsevišķām akcīzes precēm, un tie nav jāizdod uz tāda deleģējuma pamata, kas saistīts ar muitas kontroles jautājumiem. Attiecīgi likumdevējs saskaņā ar Muitas likuma pārejas noteikumu 8. punktu noteicis, ka noteikumi Nr. 21 ir piemērojami līdz 2019. gada 30. jūnijam, ciktāl tie nav pretrunā ar šo likumu.  Ievērojot iepriekš minēto, secināms, ka Muitas likuma 6. panta 19. punktā ietvertais deleģējuma priekšmets atšķiras no spēku zaudējušā 14. panta otrās daļas 1. punktā noteiktā, un Ministru kabinets nevar izdot noteikumus, kuri skar muitas kontroles jautājumus, bet gan ir pilnvarots noteikt kārtību akcīzes preču pārvietošanas paziņojuma aizpildīšanai un iesniegšanai, tādēļ nekritiska noteikumu Nr. 21 normu pārņemšana projektā nebūtu pieļaujama. Saistībā ar minēto vēršam uzmanību, ka projekta nosaukums un atsevišķas tā normas neatbilst Muitas likuma 6. panta 19. punktā ietvertajam deleģējumam.  Pirmkārt, no projekta nosaukuma un tā 1. punkta izriet, ka projekts noteic kārtību, kādā "(..) kontrolē atsevišķas akcīzes preces un (..) degvielas apjomu (..)". Otrkārt, projekta 6. punktā reglamentēta muitas kontroles veikšanas kārtība, proti, ka Valsts ieņēmumu dienesta muitas amatpersona veic muitas kontroli saskaņā ar Eiropas Parlamenta un Padomes 2013. gada 9. oktobra Regulas (ES) Nr. 952/2013, ar ko izveido Savienības Muitas kodeksu, (turpmāk – regula Nr. 952/2013) 46. pantu. Visbeidzot, projekta 7. punkts paredz Valsts robežsardzes amatpersonas pilnvarojumu pieņemt lēmumu par atteikumu caur attiecīgo robežšķērsošanas vietu ievest Latvijas Republikā akcīzes preces, kas nav atbrīvotas no nodokļiem, un informēt personu par tuvāko robežšķērsošanas vietu, kur paredzēta muitas kontrole. Projekta 7. punktam, jo īpaši pievēršama uzmanība tādēļ, ka minētais iestādes lēmums ir privātpersonai nelabvēlīgs administratīvais akts, kuru saskaņā ar Administratīvā procesa likuma 11. pantu var izdot uz Latvijas Republikas Satversmes, likuma, kā arī uz starptautisko tiesību normas pamata. Ministru kabineta noteikumi var būt par pamatu šādam administratīvajam aktam tikai tad, ja Latvijas Republikas Satversmē, likumā vai starptautisko tiesību normā tieši vai netieši ir ietverts pilnvarojums Ministru kabinetam, izdodot noteikumus, tajos paredzēt šādus administratīvos aktus. Jāņem vērā, ka Valsts robežsardzes kompetence kontrolēt to, lai tiek ievērota prasība robežšķērsošanas vietās, kur muitas kontrole nav paredzēta, valsts robežu šķērsot ar personīgajā bagāžā esošajām mantām un precēm, transportlīdzekļos un īpašos konteineros esošo degvielu un smērvielām, kurām saskaņā ar regulas Nr. 1186/2009 X un XXVIII nodaļas nosacījumiem ir piemērojams atbrīvojums no muitas nodokļa samaksas, ir reglamentēta Latvijas Republikas valsts robežas likuma 22. panta devītajā daļā, atsevišķi neparedzot pilnvarojumu izdot Ministru kabineta noteikumus saistībā ar šo jautājumu. Ministru kabinets nevar izdot ārējus normatīvos aktus, kas iztulko vai citādi izskaidro likumdevēja izdotos likumus, jo tādējādi ir iespējams gan sašaurināt, gan paplašināt likumā ietverto tiesību normu sastāvus un tiesiskās sekas, tādējādi pārgrozot likuma sākotnējo jēgu. Attiecīgi lūdzam precizēt projektu, ievērojot likumdevēja noteikto pilnvarojumu Ministru kabinetam. | **Ņemts vērā**  Precizēts MK noteikumu projekts, svītrojot 6. un 7.punktu, un tā anotācija. | |  |
| 2. | **Kārtība, kādā uz autoceļa izveidotajā robežšķērsošanas vietā kontrolē atsevišķas akcīzes preces un komerciālajā mehāniskajā transportlīdzeklī esošās degvielas apjomu, kas nepieciešams transportlīdzekļa darbības nodrošināšanai** | | **Tieslietu ministrija:**  **(05.06.2019.)**  2. Lūdzam ievērot Ministru kabineta 2009. gada 3. februāra noteikumu Nr. 108 "Normatīvo aktu projektu sagatavošanas noteikumi'' (turpmāk – noteikumi Nr. 108) 90. punkta un juridiskās tehnikas prasības projekta nosaukumu veidot iespējami īsu atbilstoši likumā ietvertajam pilnvarojumam Ministru kabinetam un noteikumu saturam, kā arī projekta nosaukumā vārdu "kārtība'' lietot nosaukuma beigās nevis sākumā. Attiecīgi projekta nosaukumu iesakām izteikt, piemēram, šādā redakcijā: "Akcīzes preču pārvietošanas paziņojuma aizpildīšanas un iesniegšanas kārtība uz autoceļa izveidotajā robežšķērsošanas vietā". Norādām, ka lakonisks projekta nosaukums būs viegli iegaumējams, uz projektu būs ērti atsaukties un projekta būtība būs viegli uztverama jau pēc tā nosaukuma. | **Ņemts vērā**  Precizēts MK noteikumu projekta nosaukums | | **Akcīzes preču pārvietošanas paziņojuma aizpildīšanas un iesniegšanas kārtība uz autoceļa izveidotajā robežšķērsošanas vietā** |
| 3. | 1.1. atsevišķas akcīzes preces, kuras fiziskā persona pārvieto personīgajā bagāžā, kas par tādu uzskatāma Padomes 2009.gada 16.novembra Regulas (EEK) Nr. 1186/2009, ar kuru izveido Kopienas sistēmu atbrīvojumiem no muitas nodokļiem, 41. panta izpratnē;  1.2. komerciālajā mehāniskajā transportlīdzeklī esošās degvielas apjomu, kas nepieciešams transportlīdzekļa darbības nodrošināšanai. | | **Tieslietu ministrija:**  **(05.06.2019.)**  3. Norādām, ka no regulas Nr. 1186/2009 41. panta pirmās daļas izriet, ka preces, kas atrodas to ceļotāju personiskajā bagāžā, kuri ierodas no trešām valstīm, ar atbrīvojumu no ievedmuitas nodokļiem importē vienīgi tad, ja šādu preču importam nepiemēro pievienotās vērtības nodokli atbilstīgi valsts tiesību aktiem, kuri pieņemti saskaņā ar Padomes 2007. gada 20. decembra Direktīvu 2007/74/EK par atbrīvojumu no pievienotās vērtības nodokļa un akcīzes nodokļa par precēm, kuras ieved personas, kas ieceļo no trešām valstīm. Līdz ar to lūdzam precizēt projekta 1.1. apakšpunktu, papildus norādot uz konkrētām nacionālo tiesību aktu, konkrētajā gadījumā – Ministru kabineta 2017. gada 13. decembra noteikumu Nr. 1514 "Kārtība, kādā reģistrēts nodokļa maksātājs iesniedz pieteikumu pievienotās vērtības nodokļa atmaksas saņemšanai citā Eiropas Savienības dalībvalstī, un kārtība, kādā atmaksā pievienotās vērtības nodokli citas Eiropas Savienības dalībvalsts reģistrētam nodokļa maksātājam" – normā, ar kurām ir pārņemtas iepriekš minētās direktīvas attiecīgās prasības, šo atsauci noformējot atbilstoši noteikumu Nr. 108 3.7. apakšnodaļai. | **Ņemts vērā**  Precizēts MK noteikumu projekta 1.1. un 1.2.apakšpunkts | | 1.1. atsevišķām akcīzes precēm, kuras fiziskā persona pārvieto personīgajā bagāžā, kas par tādu uzskatāma Padomes 2009.gada 16.novembra Regulas (EK) Nr. [1186/2009](http://eur-lex.europa.eu/eli/reg/2009/1186/oj/?locale=LV), ar kuru izveido Kopienas sistēmu atbrīvojumiem no muitas nodokļiem, 41. panta izpratnē, un kuras ir atbrīvotas no pievienotās vērtības nodokļa saskaņā ar Pievienotās vērtības nodokļa likuma 53.panta piecpadsmito daļu un atbrīvotas no akcīzes nodokļa saskaņā ar likuma “Par akcīzes nodokli” 21.panta ceturto daļu;  1.2. komerciālajā mehāniskajā transportlīdzeklī esošo degvielu, kas nepieciešama transportlīdzekļa darbības nodrošināšanai un kas ir atbrīvota no pievienotās vērtības nodokļa saskaņā ar Pievienotās vērtības nodokļa likuma 53.panta trešo daļu un atbrīvota no akcīzes nodokļa saskaņā ar likuma “Par akcīzes nodokli” 18.panta devīto daļu. |
| 4. |  | | **Tieslietu ministrija:**  **(05.06.2019.)**  4. Projekta anotācijā norādīts, ka projektā ir pārņemtas noteikumu Nr. 21 normas ar mērķi samazināt iespēju Eiropas Savienības teritorijā noliet, uzglabāt un tirgot degvielu, kura ievesta ar komerciālu mehānisku transportlīdzekli, un par kuru Eiropas Savienībā nav samaksāti nodokļi. Tomēr aicinām izvērtēt, vai projekta regulējuma priekšmets tādējādi atbilst (nav noteikts par plašu) izvirzītajam mērķim, jo pienākums iesniegt paziņojumu saskaņā ar projekta nosacījumiem attiecas ne tikvien par degvielu, kura ievesta ar komerciālu mehānisku transportlīdzekli, bet cita starpā arī par citām akcīzes precēm, kuras fiziskā persona pārvieto personīgajā bagāžā – alkoholiskiem dzērieniem (3.1. apakšpunkts) un tabakas izstrādājumiem (3.2. apakšpunkts). Līdz ar to šādos apstākļos ir pamats apšaubīt, vai konkrēto projekta mērķi nevarētu sasniegt, piemēram, paredzēto prasību iesniegt paziņojumu projektā attiecinot tikai par degvielu, un tādējādi arī par pienākuma iesniegt paziņojumu, kā regulas prasību ieviešanas līdzekļa, lietderību un efektivitāti. Attiecīgi lūdzam papildināt projekta anotācijas I sadaļas 2. punktu vai precizēt projekta 3. punktu. | **Ņemts vērā**  Papildināts MK noteikumu projekta anotācijas I sadaļas 2.punkts | |  |
| 5. | 8. Ja nepieciešams, persona aizpilda paziņojumu divos eksemplāros. Vienu eksemplāru Valsts ieņēmumu dienesta muitas amatpersona vai Valsts robežsardzes amatpersona autoceļa robežšķērsošanas vietā, kurā muitas kontrole netiek veikta, apstiprina ar zīmogu. | | **Tieslietu ministrija:**  **(05.06.2019.)**  5. Tiesiskai noteiktībai un, ievērojot Valsts pārvaldes iekārtas likuma 10. panta sesto un astoto daļu, no kurām cita starpā izriet, ka valsts pārvalde ir organizējama pēc iespējas ērti un pieejami privātpersonai, vienkāršojot un uzlabojot procedūras privātpersonas labā, lūdzam precizēt projekta 8. punktu, konkrētāk aprakstot priekšnosacījumu paziņojuma divos eksemplāros aizpildīšanai un norādot tālāko rīcību ar aizpildītajiem eksemplāriem (vai viens eksemplārs paliek pie fiziskās personas u.tml.), kā arī iesakām skaidrot minētās normas nepieciešamību anotācijas I sadaļas 2. punktā.  **Iekšlietu ministrija (priekšlikums):**  **(11.06.2019.)**  1. Projekta 8. punktu izteikt jaunā redakcijā, jo dotajā redakcijā nav skaidrs kādās situācijās paziņojums tiek aizpildīts divos eksemplāros un nav noteiktas darbības ar otru aizpildītu eksemplāru. | **Ņemts vērā**  Svītrots MK noteikumu projekta 8.punkts un papildināts anotācijas I sadaļas 2.punkts | |  |
| 6. |  | | **Tieslietu ministrija:**  **(05.06.2019.)**  6. Lūdzam papildināt projekta anotācijas V sadaļas 1. punktu un 1. tabulu, atspoguļojot tajā visas ar projektu ieviestās regulas Nr. 1186/2009 prasības atbilstoši Ministru kabineta 2009. gada 15. decembra instrukcijas Nr. 19 "Tiesību akta projekta sākotnējās ietekmes izvērtēšanas kārtība" (turpmāk – instrukcija Nr. 19) 55. un 56. punktam. Proti, papildus no projekta anotācijas I sadaļas 2. punkta izriet, ka projekts saistīts ar regulas Nr. 1186/2009 107. panta 1. punkta ieviešanu. Tāpat uzskatām, ka projekts saistīts arī ar regulas Nr. 1186/2009 126. panta ieviešanu, kas noteic, ja šī regula paredz konkrētus nosacījumus atbrīvojumu piešķiršanai, tad attiecīgai personai kompetentajām iestādēm jāsniedz pierādījumi, ka šie nosacījumi ir ievēroti. Vienlaikus lūdzam sniegt izvērtējumu par projekta atbilstību iepriekš minētās regulas ieviešamo normu prasībām. | **Ņemts vērā**  Papildināta MK noteikumu projekta anotācijas V sadaļas 1.tabula | |  |
| 7. |  | | **Tieslietu ministrija:**  **(05.06.2019.)**  7. Ņemot vērā, ka regulas Nr. 952/2013 46. panta 1. punkts paredz dalībvalstīm rīcības brīvību attiecībā uz minētajā punktā paredzēto prasību ieviešanu, lūdzam atbilstoši instrukcijas Nr. 19 56.5. apakšpunktam, kas noteic, ja ES tiesību akts paredz rīcības brīvību dalībvalstij pārņemt vai ieviest noteiktas ES tiesību akta normas, norāda konkrētu ES tiesību akta normu un pamato, kādēļ ir vai nav izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas, papildināt anotācijas V sadaļas 1. tabulu ar pamatotu izvērtējumu, kā attiecīgā rīcības brīvība konkrētajā gadījumā tikusi izmantota. | **Ņemts vērā**  Svītrots MK noteikumu projekta 6.punkts | |  |
| 8. |  | | **VARAM:**  **(06.06.2019.)**   1. Saskaņā ar Ministru kabineta 2009. gada 15. decembra instrukciju Nr. 19 “Tiesību akta projekta sākotnējās ietekmes izvērtēšanas kārtība” (turpmāk – MK instrukcija Nr.19) 14.4. punktu anotācijas I sadaļas 2. punktā jānorāda paredzēto pakalpojumu nosaukumi, ja projekts paredz ieviest jaunus pakalpojumus vai arī pilnveidot esošos, kā arī to, vai pakalpojums tiks sniegts elektroniski (ja pakalpojums nav pieejams elektroniski, vai ir plānots veidot elektronisku kanālu).   Noteikumu projektā identificējams tāds valsts pārvaldes pakalpojums kā, piemēram, “Akcīzes preču pārvietošanas paziņojuma iesniegšana” (turpmāk – Paziņojums). Lūdzam identificēt valsts pārvaldes pakalpojumu, to nosaukumu veidojot atbilstoši VARAM izstrādātajiem metodiskajiem ieteikumiem “Metodiskie ieteikumi valsts pārvaldes pakalpojumu pārvaldībai”, papildus minētajam lūdzam sākotnējā ietekmes novērtējuma ziņojuma I sadaļas 2. punktā pakalpojuma sniegšanas kanālus. | **Ņemts vērā**  Papildināts MK noteikumu projekta anotācijas I sadaļas 2.punkts | |  |
| 9. |  | | **VARAM:**  **(06.06.2019.)**  2. Ņemot vērā, ka noteikumu projekts paredz Paziņojuma iesniegšanu uz noteikta parauga veidlapas (1. pielikums), iestādei savā tīmekļa vietnē jānodrošina pieeja attiecīgai veidlapai (ar iespēju to izdrukāt, lejupielādēt vai aizpildīt tieši tīmekļa vietnē). | **Ņemts vērā**  Valsts ieņēmumu dienesta tīmekļa vietnē ir pieejama paziņojuma veidlapa aizpildīšanai un izdrukāšanai | |  |
| 10. |  | | **VARAM:**  **(06.06.2019.)**  3. Pēc Ministru kabineta noteikumu projekta “Kārtība, kādā uz autoceļa izveidotajā robežšķērsošanas vietā kontrolē atsevišķas akcīzes preces un komerciālajā mehāniskajā transportlīdzeklī esošās degvielas apjomu, kas nepieciešams transportlīdzekļa darbības nodrošināšanai” (VSS-444) spēkā stāšanās lūdzam nodrošināt pakalpojuma aprakstīšanu valsts pārvaldes pakalpojumu portālā Latvija.lv, iekļaujot Ministru kabineta 2017. gada 4. jūlija noteikumu Nr. 399 “Valsts pārvaldes pakalpojumu uzskaites, kvalitātes kontroles un sniegšanas kārtība” 9. punktā minēto informāciju par pakalpojumu. | **Ņemts vērā**  Pēc MK noteikumu pieņemšanas tiks nodrošināta sniegtā pakalpojuma aprakstīšana valsts pārvaldes pakalpojumu portālā Latvija.lv. | |  |
| 11. |  | | **Ārlietu ministrija:**  **(10.06.2019.)**  1. Minētajā noteikumu projektā ir jāparedz izņēmumi attiecība uz diplomātiskajiem un konsulārajām amatpersonām saskaņā ar 1961. gada Vīnes Konvenciju par diplomātiskajiem  sakariem un 1963. gada Vīnes Konvenciju par konsulārajiem sakariem, jo šīs konvencijas diplomātiskajām un konsulārajam amatpersonām noteiktos apstākļos nosaka imunitāti no  ievedmuitas prasībām. | **Ņemts vērā**  Panākta vienošanās par anotācijas I sadaļas 4.punkta papildināšanu | |  |
| 12. |  | | **Ārlietu ministrija:**  **(10.06.2019.)**  2. Anotācijas V sadaļas otrā tabula jāpapildina ar atsauci uz 1961. gada Vīnes Konvenciju par diplomātiskajiem sakariem un 1963. gada Vīnes Konvenciju par konsulārajiem sakariem, jo izstrādātajam noteikumu projektam ir jāatbilst Latvijas starptautiskajam saistībām, kas noteiktas minētajās konvencijās. | **Ņemts vērā**  Panākta vienošanās par anotācijas I sadaļas 4.punkta papildināšanu | |  |
| 13. |  | | **Iekšlietu ministrija (priekšlikums):**  **(11.06.2019.)**  2. Svītrot Projekta 1. pielikumā zīmes “\_\_ \_\_ \_\_ \_\_ \_\_ \_\_-\_\_ \_\_ \_\_ \_\_ \_\_”, jo Projekta pielikuma ailē ir paredzēts ierakstīt arī personas pases numuru, ja personai nav personas koda. | **Ņemts vērā**  Precizēts pielikums | |  |
| Atbildīgā amatpersona | |  | | |
|  | | (paraksts)\* | | |

Piezīme. \* Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

Juris Lukss

|  |
| --- |
| (par projektu atbildīgās amatpersonas vārds un uzvārds) |
| Finanšu ministrijas Netiešo nodokļu departamenta Muitas un akcīzes nodokļu nodaļas vecākais referents |
| (amats) |
| Tel: 67083846; Fakss: 67095421 |
| (tālruņa un faksa numurs) |
| Juris.Lukss@fm.gov.lv |
| (e-pasta adrese) |